|
|
Аҧсны ахадара иарбан
политикатә еиҿцәажәаракгьы амҩаҧгара ргәы иҭаӡам Қырҭтәыла аганахьала,
урҭ 1994 ш. Москватәи Аиқәшаҳаҭра еилаганы 2006 шықәса рзы Кәыдрытәи
аиҩхаа рырхәҭақәа ахьаларгалаз аҵыхәала. Абри атәы иҳәеит Аҧсны
адәныҟатәи аусқәа рминистр С.Шамба, Қырҭтәыла Ахада М.Саакашвили Аҧсны
инарҭбаау автономиа аиуразы иҟаиҵаз ажәалагала ахҳәаа ҟаҵо.
С.Шамба иажәақәа рыла:
“Қырҭтәыла ахадацәа зегьы иҳадыргалахьан инарҭбаау автономиа, ҳара
уи атема ҳалацәажәарц ҳгәы иҭаӡам".
"1999 ш. рзы Аҧсны
имҩаҧнагеит ареферендум, 97 % ауааҧсыра рыбжьы рҭиит зых иақәиҭу
аҳәынҭқарразы. Убри азын, иарбан еиҿцәажәаразаалак убри аганахь ала
иҵаҵҕәыдоуп. Қырҭтәылеи Аҧсни рыбжьара агәлара еимабзиаратә
еизыҟазаашьақәа рышьақәыргылара азын аиҿцәажәарақәа ирыцҵахарц
рылшоит... Аха иахьазын аиҿцәажәарақәа зегьы аанкылоуп, Қырҭтәыла
аганахь ала иҟоу аилагарақәеи, уи азын аҧсуа аган иаанарҧшуа агәрамгареи
ирыхҟьаны“-иҳәеит С.Шамба.
Адәныҟатәи Аусқәа рминистр,
иара убасгьы иазгәеиҭеит: “Аҧсны ахадара иарбанзаалак еиҿцәажәарак
мҩаҧнагаӡом, Кәыдрытәи аиҩхаа аҟынтәи ақырҭуа солдаҭк идамхаргьы
дыҟанаҵы. Аиҩхаа аҟынтәи ақырҭуа ар аналгахалак ашьҭахь иацҵахарц
рылшоит ақырҭуа-аҧсуатә еиҿцәажәарақәа“.
„Аҧсны астатус акәзар, уи
азҵаара ажҽәлар ирыӡбахьеит, алацәажәарагьы аҭахӡам“ – иҳәеит С.Шамба.
31.03.2008 abkhaziagov.org